Selv om man har forskellige politiske standpunkter, så kan man sagtens forenes over en god middag.

Som julekalender bringer vi i år hver dag frem til jul en lille julehilsen fra folk på Christiansborg, der har et særligt forhold til Nordjylland. Vores politiske analytiker Thomas Funding får i dag lov at høre en lille historie fra det socialdemokaratiske folketingsmedlem Ane Halsboe Jørgensen. Hun løfter sløret for en aften i 2011 i hyggeligt selskab med Kristian Thulesen Dahl (DF). Da en middag i folketinget var slut, så ville de to gerne fortsætte festen. - Mest af alt, der ser man jo hjemmefra, at man er ueninge og skændes hele tiden. Og bare vil noget forskelligt. Men det var faktisk virkelig virkelig hyggeligt. Så hyggeligt, at da middagen var slut, så var vi enige om, at det var vi slet ikke klar til, siger Ane Halsboe Jørgensen og fortælle, hvordan festen fortsatte sammen med Thulesen Dahl.